Ивани II Красний

Ивани II Красний (зебо), Кроткий (раҳмдил) () — князи бузурги Маскав (аз 1353) ва Владимир (аз 1354), намояндаи сулолаи Рюриковичҳо.

 Зиндагинома 
Тибқи васияти падараш мулкҳои Звенигород ва Рузаро соҳиб шуд ва пас аз фавти бародараш — князи бузурги Маскав Семён Иванович Гордий (ҳукмронӣ 1340-53) ба тахти ҳукумати Маскав нишаст. Ивани II барои ишғол кардани қаламрави князии бузурги Владимир бар зидди князи Суздал Константин Василевич мубориза бурда, ӯро торумор кард. Соли 1354 доираҳои ҳукмрони Ӯрдуи Тилоӣ рутбаи князии ӯро эътироф карданд. Ивани II ба сиёсат чандон таваҷҷуҳ надошт: ба муқобили лашкаркашии литвониҳо ба Звенигород ва тохтутози князи Рязан Олег Иванович ба Маскав муқобилият накард. Ивани II сиёсати муттаҳидкунии заминҳои Русро дар атрофи Маскав идома дода, танҳо князии Муромро тобеъ кард (1355). Дар аҳди Ивани II аксари корҳои сиёсиро митрополит Алексей анҷом медод.

 Эзоҳ 

 Адабиёт